ועדת הכלכלה, כנסת 15, פרוטוקול מספר 432, 2002-03-11 10:30

אברהם פורז: האם היום ניתן לקנות מכסות?

יהודה רותם: בוודאי.

יצחק בן דוד: בישיבה האחרונה שנערכה בהשתתפות נציגי האוצר בעניין כללי מכסות ביצי המאכל, הדרישה של משרד האוצר היתה חד-משמעית להוריד את המכסה.

יצחק בן דוד: אנחנו התנגדנו לכך והוכחנו כי בשנתיים האחרונות המכסה תואמת לצריכה.

יצחק בן דוד: כרגע, לא יעלה על הדעת להגדיל את המכסות, כיוון שבסופו של דבר הגדרת הצריכה של ביצים אורגניות תבוא על חשבון הגדרת הצריכה של ביצים אחרות.

יצחק בן דוד: החלטות ממשלה לפני מספר שנים הביאו להגדלת מכסות ביצי המאכל באזור הגליל, אך ורק על חשבון קניית מכסות באזור המרכז.

יצחק בן דוד: גם הממשלה נתנה את דעתה לכך שלא יעלה על הדעת להגדיל את המכסות.

אברהם פורז: הממשלה סיפסדה קניית מכסות.

יצחק בן דוד: הממשלה מסבסדת קניית מכסות על די יצרני הגליל מיצרני ביצי מאכל.

אברהם פורז: המנגנון הזה גורם לממשלה לשלם כדי שמישהו לא יגדל במרכז, כדי שבגליל יוכלו לגדל.

יצחק בן דוד: התנאי להגדלת מכסות בגליל זה אך ורק כנגד מכסה בהיקף מקביל במרכז הארץ.

אברהם פורז: כאשר הממשלה קונה מכסה ממישהו מהי העלות?

יצחק בן דוד: 35 אגורות לביצה, על פי החלטת ממשלה, כאשר הדגש הוא שלא הגדיל את היקף הייצור כדי שנציגי האוצר לא יבואו ויאמרו מדוע אנו מגדילים מכסות.

אברהם פורז: כלומר, אם אני רוצה שיגדילו את המכסה של ביצים אורגניות, אני צריך לגייס 35 אגורות לכל ביצה.

יצחק בן דוד: אני לא מאמין כי מישהו ייתן להם 35 אגורות לביצה, אך הם יכולים לעשות זאת.

יצחק בן דוד: המגבלה היחידה שיש לייצור “ביצי חופש” וביצים אורגניות אלו המגבלות הנורמטיביות.

אברהם פורז: מהי העלות של 12 ביצים רגילות לעומת 12 ביצים אורגניות?

יוסי דוידוביץ: 8.90 שקלים לעומת 12 שקלים.

אברהם פורז: יוסי, כמה ביצים אתם חושבים שהייתם אתם לבד יכולים לייצר?

יוסי דוידוביץ: נכון לרגע זה, יכולנו לגדל עוד שני מיליון “ביצי חופש”.

דוד ירדן: אני רוצה להצביע על שני קשיים.

דוד ירדן: הקושי הראשון הוא יתרת כמות הביצים.

דוד ירדן: כאשר מדברים על כל מגדלי הגליל לעומת כל מגדלי המרכז, מדובר על אחוז נכבד מתוך השוק.

דוד ירדן: הביצים האורגניות מהוות אחוז אחד מתוך כל השוק, וכבר ישנן החלטות ממשלה המתייחסות לכל הביצים הללו כשוק שונה לגמרי.

אברהם פורז: אדם שרוצה לצרוך ביצים וקנה ביצים אורגניות, הוא לא קנה אחרות.

אברהם פורז: בכל זאת מדובר על מוצרים תחליפיים.

4414: אני היצרן הכי גדול של ביצים אורגניות בארץ.

אברהם פורז: האם ביצים אורגניות זהות ל”ביצי חופש”?

4414: לא, ישנו הבדל מהותי בין שני הסוגים.

4414: “ביצי חופש” מוטלות על ידי תרנגולות המטיילות על הארץ ואוכלות מזון קונונציונלי, וביצים אורגניות מוטלות על ידי תרנגולות שאוכלות מזון אורגני שהוא יקר יותר ממזון רגיל.

4414: טון תערובת רגילה עולה 800 שקל, וטון תערובת אורגנית עולה 1,300 שקל.

אברהם פורז: כיצד התערובת האורגנית משביחה את הביצה?

4414: התערובת בנויה ממזון שגידלו אותו בצורה אורגנית, כמו חיטה אורגנית ותירס אורגני.

אברהם פורז: האם אתם טוענים כי זה יותר בריא לאכול ביצים כאלה?

4414: אני בין אלה שחושבים כי ביצה אורגנית היא ביצה יותר בריאה ויותר טובה.

4414: יש לנו שולחן מגדלים שבו כולנו שותפים.

אברהם פורז: מהי החלוקה ל”ביצי חופש” ולביצים אורגניות?

4414: 90% אורגניות והשאר הן “ביצי חופש”.

4414: לפני שנה מגדלי הביצים האורגניות נקלעו למשבר קשה מאוד עקב העודפים הגדולים שהיו בארץ והפסידו הרבה כסף עקב כך.

4414: יושבים פה שני המשווקים שמשווקים את התוצרת שלי, שלא היו מסוגלים לשלם לי את התמורה.

4414: כתוצאה מזה המגדלים האורגנים מעונינים בבקרה כלשהי, כדי שלא יכו את עצמם.

4414: אנו בעד זה שיכנסו עוד מגדלים אורגניים, אנו רוצים לפתח את השוק האורגני.

4414: לא ניתן לעלות מאחוז אחד לעשרה אחוזים בן יום.

4414: אנו רוצים לעשות את זה באופן הדרגתי כדי שהמגדלים הקיימים לא יפגעו.

4414: כעת אנו בהידברות עם גורמים שיפרסמו ויקדמו את הנושא הזה.

4414: אני חושב כי צריך לאפשר למגדלים הקיימים לגדול ולהתפתח.

4414: אני אשמח מאוד אם יגדילו את כמות המכסות שלנו, אך אני יודע כי זה לא ראלי.

4414: אני התחלתי עם גידול של 320,000 ביצים והגעתי לגידול של מיליון שבע מאות.

4414: כדי להגיע לרמה הזו רכשתי מכסות על מנת לייצר יותר.

4414: ניתנת האפשרות היום למגדלים שמגדלים ביצים קונונציונליות, לרדת מהלולים בסוללות, ולגדל "ביצי חופש" או ביצים אורגניות.

אברהם פורז: הביצים האורגניות מגודלות גם כן בסוללות.

4414: לא.

4414: התרנגולות האורגניות שלי מסתובבות על הארץ, יוצאות למרעה ואוכלות ירק ומזון אורגני.

אברהם פורז: כלומר, אתה מגדל גידול שהוא מתקדם אפילו יותר מגידול "ביצי חופש", כיוון שהתרנגולות גם מסתובבות על הארץ וגם אוכלות אוכל מיוחד.

4414: הוצאות שלנו הרבה יותר גדולות, ועל כן יש היגיון לתמורה הגדולה יותר מהצרכן המשלם בעד זה.

4414: בתנאים של היום אנו צריכים כמגדלים לדאוג למקור הפרנסה שלנו ולהשקעות שלנו.

4414: כמשווקים אנו צריכים לשווק יותר.

4414: ביקשנו לאשר מגדלים נוספים שיוכלו לייצר ביצים אורגניות.

4414: ישנן מספר פניות של מגדלים המעונינים לעסוק בכך.

אברהם פורז: מי שמעונין לעבור ממכסה רגילה למכסה אורגנית יכול לעשות זאת.

4414: הבעיה היא שכעת יש לחץ שמרגישים המשווקים, שחסרים ביצים אורגניות.

4414: ישנו קושי גם בקניית מכסות כיוון שהענף הוא מתוכנן ומסודר.

אברהם פורז: אם יש לך כסף, אז אין בעיה.

4414: זה לא נכון.

4414: לא תמיד בעד כסף אתה יכול לקנות.

4414: לפני שנה וחצי בתקופת העודפים קניתי מכסות, אך היום לא בטוח שאני אוכל למצוא מכסות, כיוון שהענף מסודר ומתוכנן בזכות האנרגיה שמשקיעים מועצת הלול ומשרד החקלאות.

4414: המצב הזה טוב לכולם כיוון שכך לא נוצרים עודפים.

אברהם פורז: האם המכסה של השנה מול המכסה של שנה שעברה גדלה?

4414: לא.

יצחק בן דוד: למרות שאין עודפים.

אברהם פורז: אין עודפים, אבל יש גידול אוכלוסייה.

יצחק בן צבי: יש ירידה בצריכה לנפש של ביצים.

לאה ורון: האם לקראת פסח אתם מייבאים ביצים מטורקיה?

יהודה רותם: אנו מייבאים ביצים מטורקיה ומגרמניה, רק 20 מיליון.

לאה ורון: אי אפשר לצבור כמות גדולה ולשמור בקירור?

יהודה רותם: אם הן אינן טריות הן מאבדות מערכן.

אברהם פורז: האם גם בשנה שעברה היה צורך בייבוא?

יהודה רותם: בשנה שעברה לא היה צורך בייבוא.

אברהם פורז: השנה כמות ההברחות מהרשות גם קטנה.

יהודה רותם: כמות ההברחות קטנה באופן משמעותי.

אברהם פנקס: אני מסכים עם שני הצדדים.

אברהם פנקס: אני חושב כי לא צריך לפרוץ את מכסות הייצור.

אברהם פורז: מדוע מפריע לך שייצרו ביצים אורגניות?

אברהם פורז: אני רוצה להיות בטוח שאתה מפקח על כל העניין ושמי שמשלם עוד 40 אגורות על ביצה מקבל את התמורה לכך.

4414: ישנה את חברת אגריאור אשר מפקחת על כך שאנו נעבוד על פי כל הכללים.

אברהם פורז: אברהם, האם כאשר הביצה מגיעה אליך ליד אתה כבר יודע כיצד היא גדלה?

יהודה רותם: צריך להאמין למייצר.

אברהם פנקס: יש חותמת על הביצה של ביצים אורגניות ו"ביצי חופש".

אברהם פנקס: פונים אלי הרבה מאוד אנשים אשר אומרים כי הם רוצים לקנות "ביצי חופש" ואין בנמצא.

אברהם פנקס: הסיבה לכך היא לא רק בגלל העלות של ביצה כזו, אלא גם כיוון שישנו הפרש גדול מאוד בין "ביצי חופש" שעלותן 12.15 שקל לאריזה, לבין עלות של ביצים אורגניות שמחירן הוא 14.09 שקלים לאריזה.

אברהם פנקס: אנו עושים פרסום לביצי חופש ויכול להיות שחלק מהאנשים במקום לקנות "ביצי חופש" קונים ביצים אורגניות.

אברהם פורז: זה לא צריך להפריע לך.

אברהם פנקס: זה לא מפריע לי, אך אני לא יודע עם יש פיקוח על הביצים הללו.

אברהם פנקס: אני מפקח רק על "ביצי חופש".

אברהם פורז: אני חושב שיש לך חובה גם לפקח על הביצים האורגניות.

אברהם פורז: בגידול התרנגולות המטילות ביצים אורגניות, בנוסף למזון המיוחד הן חיות בתנאי נוחות.

אברהם פנקס: אם ירשו לי אני אפקח גם על ייצור ביצים אלו.

אברהם פורז: אם מישהו לא ייתן לך להיכנס ולבדוק את הלולים שלו, תכתוב כי אתה מסיר מממנו את הפיקוח.

אברהם פנקס: על אריזות של ביצי חופש יש סמל של העמותה למען חיות משק, וכתוב שם: "פיקוח על רווחת בעלי החיים".

4414: הפיקוח אצלנו הוא יותר קפדני.

אברהם פורז: מי מפקח אצלכם?

4414: חברת אגריאור.

אברהם פורז: אברהם, האם אתה בקשר עם החברה הזו?

אברהם פנקס: לא.

אברהם פנקס: אם יתנו לי אני בשמחה יצור איתם קשר.

אברהם פורז: יוסי, האם אתם מוכנים להכניס אותו לתמונה.

יוסי דוידוביץ: הוא גם ככה נמצא בתמונה.

יוסי דוידוביץ: יושבים פה שלושה גורמים שלשלושתם משלמים כסף על אותה עבודה.

אברהם פורז: לי חשובה רווחת בעלי החיים, ועל כן אני חושב שצריך להיות גוף שיפקח על כך, גוף אשר יעסוק ברווחת בעלי החיים ולא במסחר.

אברהם פורז: אני בתור צרכן צריך להיות בטוח שהביצה שאני משלם עליה 50% יותר, היא באמת כפי שמפרסמים.

4414: בודקים אותנו.

4414: אנו משלמים בעד הפיקוח על עצמנו.

אברהם פנקס: לי אתה לא תצטרך לשלם.

4414: אני לא חושב שאני צריך כל כך הרבה גופים שיפקחו עלי.

אברהם פורז: אני חושב כי אתם צריכים לתת לגופים העוסקים בהגנה על בעלי חיים אפשרות לפקח עליכם.

אברהם פורז: אני מבקש כי אם יפנה אליכם מר פנקס ויבקש לבדוק מה קורה אצלכם, תאפשרו לו לעשות זאת.

4414: אין שום בעיה.

דוד ירדן: עם זה אין שום בעיה.

דוד ירדן: מר פנקס ציין כי יש יותר ביקוש מאשר היצע, ואנחנו רוצים לענות על הביקוש הזה.

אברהם פנקס: אני חושב כי כולם מסכימים כי לא ניתן להכניס היום עשרה מגדלים נוספים של "ביצי חופש" או ביצים אורגניות, כי אז יוצר מצב של עודף בשוק.

אברהם פנקס: אחד ההבדלים בין גידול "ביצי חופש" לגידול הביצים האורגניות, הוא שאנו פועלים בצורה נמרצת למודעות ציבורית בנושא של ביצים של תרנגולות חופשיות.

אברהם פורז: אני מציע לך לעודד גם צריכת ביצים אורגניות.

אברהם פורז: בנוסף לזה שבעלי החיים חיים טוב, גם הביצים בריאות יותר.

אברהם פנקס: אין לי שום בעיה לפקח על הביצים האורגניות ואחר כך לעודד את הצריכה שלהן.

אברהם פנקס: אני רוצה להבהיר כי מגדלים חוששים להיכנס לענף הזה לא משום שתהיה להם יותר עבודה, אלא ההשקעה היא גדולה יותר.

אברהם פנקס: אם למגדל יש לול,חצר ותרנגולות בכלובים, כדי לעבור לגידול ביצים אורגניות הוא יצטרך להרוס את המבנה של הכלובים ולקנות תאי הטלה בעשרות אלפי שקלים.

אברהם פורז: זה כמו הביצה והתרנגולת, כיוון שככול שיהיה יותר ביקוש למוצר הזה ופחות ביקוש לביצים רגילות, יותר ויותר מגדלים יחליטו ששווה להם לעבור לגידול ביצים אורגניות.

אברהם פורז: אם הם ידעו כי על פני תקופה הם ירוויחו 30% יותר, הם יעשו חשבון כלכלי ויראו מתי ההשקעה הראשונית חוזרת לידיהם.

אברהם פנקס: אני רוצה לומר, כי אם הממשלה רוצה לתת למישהו בגליל או במקום אחר מכסה שהיא תירכש מהמרכז, שזו תהייה מכסה של ביצי חופש או ביצים אורגניות.

יצחק בן דוד: אין לנו שום בעיה עם זה במידה והמגדלים ירצו בכך.

יצחק בן דוד: האם אתה רוצה לחייב זאת?

אברהם פנקס: אני לא מחייב, אני מתנה זאת.

אברהם פנקס: אם הממשלה נותנת כסף, יש לה גם זכות להתנות.

יצחק בן דוד: מדוע שהממשלה תעשה זאת?

4414: מדוע לא ללכת בכיוון הפוך?

4414: כאשר יש ביקוש ישנה גם תמורה הולמת.

4414: ניתן ללכת למגדלים קיימים ולערוך איתם הסכם כדאי שהם יהיו מוכנים לשווק את המוצר שלהם.

4414: לא צריך להשקיע עשרות אלפי שקלים.

4414: אני אספתי תאי הטלה ישנים של רבייה כבדה לשעבר, ואני מגדל בצורה טובה מאוד.

לאה ורון: מר כהן, האם אתה מוכן לומר מיהי חברת אגריאור אשר מפקחת עליכם?

4414: חברת אגריאור היא חברה ישראלית שיש לה הכרה בינלאומית, והיא מפקחת על מוצרים אורגניים בכל התחומים.

לאה ורון: האם החברה הזו מוסמכת על ידי משרדי הממשלה?

יצחק בן דוד: הנושא הזה נמצא כרגע בדיונים.

יצחק בן דוד: ישנה כרגע הצעת חוק שאיני רוצה לדון בה עדיין.

יצחק בן דוד: חברת אגריאור עדיין אינה מוסמכת על ידי רשות שירותים להגנת הצומח, שהם מוכרים מבחינת רשויות הקהילה האירופית להסמיך ולפקח על נושא של חקלאות אורגנית.

יצחק בן דוד: ההסמכה הבינלאומית שיעקב כהן הזכיר, היא הסמכה של ארגון החקלאות האורגנית הבינלאומי שאין לו סטטוס חוקתי.

לאה ורון: האם מדובר על הצעת החוק של חה"כ וילן?

יצחק בן דוד: כן.

אברהם פנקס: לפני שנתיים יצא צו של שר החקלאות האומר כי "ביצי חופש" הן מאושרות לפיקוח.

אברהם פנקס: יש על כך החלטה ממשלתית.

אברהם פנקס: אנו בעבר ביקשנו הורדת פיקוח על המחירים של "ביצי החופש" כדי שיוכלו למכור אותן במחיר שאינו תחת פיקוח.

אברהם פנקס: אני חייב לומר, כי היום יש לי מחשבות שניות בנושא הזה.

אברהם פנקס: יכול להיות שהמחירים צריכים להיקבע כפי שהם היום.

אברהם פנקס: אני מרגיש כי רשתות השיווק מנצלות את העניין וגובות המון מתוך ההפרש, ומה שנשאר למגדלים זה מעט מאוד.

אברהם פנקס: אני מציע שיהיה פיקוח עם דרוג אשר יקבע כמה כל אחד יקבל מהנתח הכללי.

אברהם פורז: אני רוצה לסכם את הישיבה.

אברהם פורז: אני חושב שבטווח הארוך המאבק של הארגונים להגנת בעלי החיים יביא לרצון של הציבור לצרוך יותר "ביצי חופש" וביצים אורגניות.

אברהם פורז: כתוצאה מהגדלת הביקוש וגם כתוצאה מכך שהמוצר הזה הוא יותר יקר, יתאפשר למגדלים לעבור לגידול ביצים כאלה, כיוון שתהיה תמורה על פני תקופה.

אברהם פורז: במקביל אני אנסה לשכנע את משרד החקלאות לקנות כמה מיליונים של מכסות ביצים ולהעביר אותן לרשות מגדלים אורגנים כדי לעודד את העניין.

אברהם פורז: אני מבקש ממר פנקס לפקח גם על הביצים האורגניות, ולראות אם המגדלים עומדים בקריטריונים שלו מבחינת רווחת התרנגולות.

אברהם פורז: אני אפנה לשר החקלאות ואדון איתו על העניין הכספי, ואתם במקביל תבדקו את גידולן של הביצים האורגניות.

אברהם פורז: אני בעבר ניסיתי להעביר חוק שיטיל פיקוח על ייצור ביצי חופש, זה נפל בכנסת, אך בהדברות עם שר החקלאות אני מוכן להביא לחקיקה בעניין הזה.

אברהם פורז: המטרה היא לגרום למצב של הגנת הצרכן.

אברהם פורז: זה מסוג הדברים שחוץ מהמילה שעומדת מאחורי זה אין כלום, ואתה צריך להאמין שאכן ישנה אמינות.

יצחק בן דוד: אני מציע לפנות למשרד האוצר, כי לנוכח תקציב משרד החקלאות לא נראה לי שזה יתאפשר.

אברהם פורז: אני אפנה לכל הגורמים.

אברהם פורז: תודה רבה, הישיבה נעולה.